दूरदर्शन ने ग़ज़ब का काम किया है!

‘सूचना’ के पूरे एवरेस्ट को मात दे दी!!!

महाकुंभ का आधिकारिक गान दूरदर्शन ने रिलीज कर दिया है।

3 मिनट 17 सेकंड के इस पूरे गान के एक भी फुटेज में योगी आदित्यनाथ नहीं दिखे हैं।

अन्यथा तो यूपी के सूचना विभाग ने पूरा कुंभ ही योगीमय कर रखा है।

एक एक कार्यक्रम की पूरी “योगीमय” प्लानिंग की गई है।

कभी कभी तो ऐसा प्रतीत होता है कि पुरुरवा के पौत्र और चंद्रवंशीय राजा नहुष के राजतिलक की तैयारी इसी दौरान कर ली जाएगी!!!

ग़नीमत है कि दूरदर्शन द्वारा तैयार इस एंथम की तस्वीरों में केवल साधु हैं, भक्त हैं और कुंभ की महान आध्यात्मिक परंपरा है। 

इसमें न तो शिशिर ऋतु की व्यक्तिमयी आस्था का उछाह है और न ही मृत्युंजयी कल्पनाओं की भक्तिकालीन फ्लाइंग इलेक्ट्रिक बोट का प्रवाह!!

प्रसार भारती के चेयरमैन नवनीत सहगल ने कुंभ की आध्यात्मिकता का मान रखा है।